شەفەق نیوز/ وزارەت پلاندانان ئمڕوو پەنجشەممە، لە دابینکردن پوشانن دارایی ئەرا بیمەی قەیران کۆڕۆنا خه‌وه‌ر دا و دووپات لە خەرج کردنی لە هەفتەی هاتگ کرد.بەیاننامەیگ له‌ وزارەتەگە رەسیە شەفەق نیوز وت: ک نوری سەباح دلێمی وەزیر پلاندانان، ئمڕوو پەنجشەممە، سەرپەرشتی کۆبونەوەی هاوبەشێگ كرد وەل کۆمیتەی کار وکارە کۆمەڵایه‌تیەگان وکوچ وکوچبەرەیل له‌ پەرلەمان ، لە ناوی باس لە ریەیل پشتگردن وە بەشەیل زیان خواردگ لە پەتای کۆڕۆنا کریا.وە گورەی بەیاننامەگە دلێمی لە چەوپێکەفتنەگە ئامار کارو رەنجەیل وزارەتەگە دژ وە قەیرانەگە وەماوەیل نزیک وناوڕاس خسته‌ روو، و دووپاتیێش وە خەرج کردن بیمەی ئاوارتەگە لەماوەی هەفتەی هاتگ کرد، دویای دابین کردن پویلیەگەی. وتیش؛ رەنجەیل ئەنجام دریاگ لە پڕۆژەی سندوق گەشەپێدان کۆمەڵایەتی ک پشتگیر پلانەیل ستراتیجی وزارەتەگەیە ئەرا کەمەو کردن هەژاری، و وزارەتەگەی وە پشتگیری سندوقەگە دەس وە جیوەجی كردن ٧٠ پڕۆژەی خزمەتگوزاری لە بەشیگ پارێزگایل کردیە، ، و پڕۆژەی نیشتمانی ئەرا کارکردن گەنجەیل، ک لە سێ پارێزگا دەس وەپی کرد، لە گشت پارێزگایه‌ل جیوەجی بود.
